**GUVERNUL ROMÂNIEI**

**HOTĂRÂRE**

***privind actualizarea valorii de inventar ale unor imobile cuprinse în anexa nr 15 la Hotărârea Guvernului*** ***nr. 1705/ 2006 pentru aprobarea inventarului centralizat al bunurilor din domeniul public al statului, aflate în domeniul public al statului și în administrarea Ministerului Sănătății prin unități din subordinea sa***

Având în vedere prevederile art. 2^1 şi 2^2 din Ordonanţa Guvernului nr. 81/2003 *privind reevaluarea şi amortizarea activelor fixe aflate în patrimoniul instituţiilor publice*, aprobată prin Legea nr. 493/2003, cu modificările și completările ulterioare și ale art. 2 alin (1) lit. e) din Anexa nr. 1 la Hotărârea de Guvern nr. 1176/2024 *privind aprobarea Normelor tehnice pentru întocmirea şi actualizarea inventarului bunurilor din domeniul public al statului și ale inventarului bunurilor imobile din domeniul privat al statului,*

în temeiul art. 108 din Constituţia României, republicată, al art. 288 alin. (1) din OUG nr. 57/2019 privind Codul administrativ, cu modificările și completările ulterioare,

**Guvernul României adoptă prezenta hotărâre.**

**ART. 1**

Se aprobă actualizarea valorii de inventar ale unor imobile cuprinse în anexa nr 15 la Hotărârea Guvernului nr. 1705/ 2006 pentru aprobarea inventarului centralizat al bunurilor din domeniul public al statului, aflate în domeniul public al statului și în administrarea Ministerului Sănătății prin unități din subordinea sa, ca urmare a reevaluării acestora în condițiile legii, având datele de identificare prevăzute în Anexa care face parte integrantă din prezenta hotărâre.

**ART. 2**

Ministerul Sănătăţii împreună cu Ministerul Finanţelor va opera modificările corespunzătoare în Anexa nr. 15 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare.

**PRIM-MINISTRU**

**ILIE - GAVRIL BOLOJAN**